title: Yann Guillamot
text: Yann Guillamot (Yann Gwilhamod), bet ganet e 1949 e Ploveilh, zo  ur c'honter brezhonek hag un arbennigour war al lennegezh dre gomz.
  
  Buhez 
  Ganet en ur familh kouerien, Yann Gwilhamod a voe desavet e brezhoneg. Mont a reas da vezañ munuzer betek ma voe paouezet ober goude ur gwallzarvoud, hag eñ en e oad gour. Pa oa o klask gouzout petra ober e tivizas adstagañ gant e studioù war ar brezhoneg, p'en doe tapet un testeni war ar studioù keltiek e Skol-veur Roazhon er mare ma plije dezhañ mont da enrollañ traoù a bep seurt a veze kontet dezhañ gant tud e gumun. Renket en doa ar c'hontadennoù dastumet e-pad un tregont vloaz bennak ha diwar an dafar-se en doe soutenet ur c'hounskrid ken e tapas ur vestroniezh pa voe tri-ugent vloaz.
  
  Kelennet en deus da c'houde evit Kelenn (Diwan), Merwent (Kelenn) ha Roudour.
  
  Oberennoù
  Straed ar sec'hedien ha koñchennoù all, Al Liamm, 2017
  Ar vuhez diamzeriet ha marvailhoù all, Al Liamm, 2020
  
  Levrlennadur
   Camille Pineau, Pas une heure sans que je pense en breton; Ouest-France, 24 Ebrel 2023.
   Bernez Rouz, Ar Vuhez diamzeriet (La vie intemporelle), recueil de contes de Y. Guillamot, Ouest-France, 21 Meurzh 2020, Teñzorioù ar brezhoneg skrivet
   Clément Soubigou, Yann Guillamot, Marvailher ha konter
   Yann Guillamot, le conteur qui passe de l'écrit à l'oral
  
  Ganedigezhioù 1949
  Konterien vrezhonek